b'\n_START_ARTICLE_\nLetonski jezik\n_START_SECTION_\nRasprostranjenost\n_START_PARAGRAPH_\nPostoji 1,5 milijuna ljudi koji govore letonski jezik u Letoniji i oko 150.000 u inozemstvu. Uslijed velike imigracije u vrijeme SSSR-a, danas je letonski jezik materinski jezik za samo oko 60\xc2\xa0% stanovni\xc5\xa1tva Letonije.\n_START_SECTION_\nPovijest\n_START_PARAGRAPH_\nBalti\xc4\x8dki jezici su od izuzetnoga zna\xc4\x8daja za jezikoslovlje jer su zadr\xc5\xbeali mnoge vrlo stare osobine, za koje se vjeruje da su postojale u ranim fazama proto-indoeuropskog jezika._NEWLINE_Letonski (latvijski) se kao poseban jezik pojavio u 16. stolje\xc4\x87u. Najstariji pisani tekstovi na letonskom su prijevod crkvenih himni, koje je 1530. napisao Nicholas Ramm, njema\xc4\x8dki pastor u Rigi._NEWLINE_Najbli\xc5\xbei ro\xc4\x91aci balti\xc4\x8dkim jezicima su slavenski jezici. Postoje 3 dijalekta u latvijskom: livonijski, latgalijanski i srednji dijalekt. Srednji dijalekt je osnova knji\xc5\xbeevnog jezika.\n_START_SECTION_\nGramatika\n_START_PARAGRAPH_\nSintaksa latvijskoga (letonskoga) jezika se razvila pod njema\xc4\x8dkim uticajem._NEWLINE_Postoje dva gramati\xc4\x8dka roda i sedam pade\xc5\xbea: nominativ, genitiv, dativ, akuzativ, instrumental, lokativ, i vokativ (kao i u hrvatskom jeziku).'